nibzard/narodne-novine-full-text-markdown huggingface dataset:
### NN 82/2019 (4.9.2019.), Pravilnik o prostornom i vremenskom ograničenju obavljanja gospodarskog ribolova na moru pridnenom povlačnom mrežom – koćom u 2019. godini

Ministarstvo poljoprivrede

1706

Na temelju članka 12. stavka 1. točke 1. Zakona o morskom ribarstvu (»Narodne novine«, broj 62/17, 130/17 i 14/19) ministar poljoprivrede donosi

PRAVILNIK

O PROSTORNOM I VREMENSKOM OGRANIČENJU OBAVLJANJA GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM U 2019. GODINI

Članak 1.

Ovim Pravilnikom propisuje se prostorno i vremensko ograničenje obavljanja gospodarskog ribolova na moru pridnenom povlačnom mrežom – koćom u 2019. godini.

Članak 2.

(1) Plovilima koja obavljaju ribolov pridnenom povlačnom mrežom – koćom zabranjen je ribolov u ribolovnim zonama C, D i E u razdoblju od 16. rujna 2019. godine u 00:00 sati do 15. listopada 2019. godine u 24:00 sata.

(2) Iznimno od stavka 1. ovoga članka, u ribolovnoj zoni E, sljedeća područja su izuzeta od ograničenja:

1. dio podzone E1 sjeverno od spojnice: rt Grota na otoku Cresu – rt Pelova na otoku Krku

2. podzona E2.

(3) Sukladno stavcima 1. i 2. ovoga članka, karta područja obuhvaćenog prostornim i vremenskim ograničenjem nalazi se u Prilogu 1. ovoga Pravilnika.

Članak 3.

Stupanjem na snagu ovoga Pravilnika ne dovode se u pitanje odredbe Pravilnika o obavljanju gospodarskog ribolova na moru pridnenom povlačnom mrežom – koćom (»Narodne novine«, broj 102/17, 74/18 i 20/19) i Pravilnika o posebnim staništima riba i drugih morskih organizama i regulaciji ribolova u Velebitskom kanalu, Novigradskom i Karinskom moru, Prokljanskom jezeru, Marinskom zaljevu i Neretvanskom moru (»Narodne novine«, br. 148/04, 152/04, 55/05, 96/06, 123/09 i 130/09).

Članak 4.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/19-01/72
 Urbroj: 525-13/0704-19-1
 Zagreb, 29. kolovoza 2019.

Ministrica poljoprivrede
 mr. sc. Marija Vučković, v. r.

PRILOG 1.

![](/files/_web/sluzbeni-dio/2019/130436/images/2965.jpg)
### NN 82/2019 (4.9.2019.), Odluka o iznosu tarifnih stavki za zajamčenu opskrbu električnom energijom

Hrvatska energetska regulatorna agencija

1715

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) i članka 29. Zakona o energiji (»Narodne novine«, broj 120/12, 14/14, 102/15 i 68/18), Hrvatska energetska regulatorna agencija je na sjednici Upravnog vijeća održanoj 30. kolovoza 2019. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU ELEKTRIČNOM ENERGIJOM

I.

Tarifne stavke za zajamčenu opskrbu električnom energijom prema Metodologiji za određivanje iznosa tarifnih stavki za zajamčenu opskrbu električnom energijom (»Narodne novine«, broj 20/19), za energetski subjekt HEP ELEKTRA d.o.o., Ulica grada Vukovara 37, Zagreb, za razdoblje od 1. listopada 2019. do 31. prosinca 2019., iznose kako slijedi:

Tarifne stavke za prva dva mjeseca korištenja zajamčene opskrbe

|  |  |  |  |  |
| --- | --- | --- | --- | --- |
| Tarifni modeli | | Tarifne stavke za radnu energiju  [kn/kWh] | | |
| ENJT | ENVT | ENNT |
| Visoki napon | | - | 0,6920 | 0,4070 |
| Srednji napon | | - | 0,6726 | 0,3956 |
| Niski napon | Plavi | 0,6562 | - | - |
| Bijeli | - | 0,7534 | 0,4432 |
| Crveni | - | 0,6572 | 0,3866 |
| Žuti  (javna rasvjeta) | 0,5135 | - | - |

Tarifne stavke nakon dva mjeseca korištenja zajamčene opskrbe

|  |  |  |  |  |
| --- | --- | --- | --- | --- |
| Tarifni modeli | | Tarifne stavke za radnu energiju  [kn/kWh] | | |
| ENJT | ENVT | ENNT |
| Visoki napon | | - | 0,7861 | 0,4624 |
| Srednji napon | | - | 0,7640 | 0,4494 |
| Niski napon | Plavi | 0,7454 | - | - |
| Bijeli | - | 0,8559 | 0,5035 |
| Crveni | - | 0,7466 | 0,4392 |
| Žuti  (javna rasvjeta) | 0,5834 | - | - |

II.

Ova Odluka objavit će se u »Narodnim novinama«, a stupa na snagu 1. listopada 2019.

Klasa: 310-03/19-28/10
 Urbroj: 371-06-19-3
 Zagreb, 30. kolovoza 2019.

Predsjednik Upravnog vijeća
 Tomislav Jureković, dipl. ing., v. r.
### NN 82/2019 (4.9.2019.), Odluka o osnovici za određivanje naknade zbog tjelesnog oštećenja i o usklađivanju novčanih naknada zbog tjelesnog oštećenja od 1. srpnja 2019.

HRVATSKI ZAVOD ZA MIROVINSKO OSIGURANJE

1714

Na temelju članka 88. stavka 6. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18 i 115/18) i članka 22. točke 1. Statuta Hrvatskog zavoda za mirovinsko osiguranje (»Narodne novine«, br. 28/14, 24/15 i 73/19), Upravno vijeće Hrvatskog zavoda za mirovinsko osiguranje, na sjednici održanoj 26. kolovoza 2019., donosi

ODLUKU

O OSNOVICI ZA ODREĐIVANJE NAKNADE ZBOG TJELESNOG OŠTEĆENJA I O USKLAĐIVANJU NOVČANIH NAKNADA ZBOG TJELESNOG OŠTEĆENJA OD 1. SRPNJA 2019.

Članak 1.

Osnovica za određivanje naknade zbog tjelesnog oštećenja, nastalog zbog ozljede na radu ili profesionalne bolesti, od 1. srpnja 2019. iznosi 1.557,00 kn.

Članak 2.

Novčane naknade zbog tjelesnog oštećenja korisnicima koji su pravo na novčanu naknadu zbog tjelesnog oštećenja ostvarili od 1. siječnja 1999. do 30. lipnja 2019. usklađuju se od 1. srpnja 2019. za 2,44%.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. srpnja 2019.

Klasa: 041-01/19-02/10
 Urbroj: 341-99-01/01-19-4
 Zagreb, 26. kolovoza 2019.

Predsjednica Upravnog vijeća Hrvatskog zavoda za mirovinsko osiguranje
 Melita Čičak, v. r.
### NN 82/2019 (4.9.2019.), Odluka o najnižoj mirovini za jednu godinu mirovinskog staža od 1. srpnja 2019.

HRVATSKI ZAVOD ZA MIROVINSKO OSIGURANJE

1713

Na temelju članka 88. stavka 6. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18 i 115/18) i članka 22. točke 8. Statuta Hrvatskog zavoda za mirovinsko osiguranje (»Narodne novine«, br. 28/14, 24/15 i 73/19), Upravno vijeće Hrvatskog zavoda za mirovinsko osiguranje, na sjednici održanoj 26. kolovoza 2019., donosi

ODLUKU

O NAJNIŽOJ MIROVINI ZA JEDNU GODINU MIROVINSKOG STAŽA OD 1. SRPNJA 2019.

Članak 1.

Najniža mirovina za jednu godinu mirovinskog staža od 1. srpnja 2019. iznosi 67,97 kn.

Članak 2.

Najniža mirovina određuje se ovisno o ukupnom broju godina mirovinskog staža, uz primjenu polaznog faktora iz članka 85. i mirovinskog faktora iz članka 87. Zakona o mirovinskom osiguranju.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. srpnja 2019.

Klasa: 041-01/19-02/10
 Urbroj: 341-99-01/01-19-3
 Zagreb, 26. kolovoza 2019.

Predsjednica Upravnog vijeća Hrvatskog zavoda za mirovinsko osiguranje
 Melita Čičak, v. r.
### NN 82/2019 (4.9.2019.), Odluka o aktualnoj vrijednosti mirovine od 1. srpnja 2019.

Hrvatski zavod za mirovinsko osiguranje

1712

Na temelju članka 88. stavka 6. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18 i 115/18) i članka 22. točke 3. Statuta Hrvatskog zavoda za mirovinsko osiguranje (»Narodne novine«, br. 28/14, 24/15 i 73/19), Upravno vijeće Hrvatskog zavoda za mirovinsko osiguranje, na sjednici održanoj 26. kolovoza 2019., donosi

ODLUKU

O AKTUALNOJ VRIJEDNOSTI MIROVINE
 OD 1. SRPNJA 2019.

Članak 1.

Aktualna vrijednost mirovine za jedan osobni bod, radi određivanja mirovine i usklađivanja mirovine i ostalih prava iz mirovinskog osiguranja, od 1. srpnja 2019. iznosi 67,97 kn.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. srpnja 2019.

Klasa: 041-01/19-02/10
 Urbroj: 341-99-01/01-19-2
 Zagreb, 26. kolovoza 2019.

Predsjednica Upravnog vijeća Hrvatskog zavoda za mirovinsko osiguranje
 Melita Čičak, v. r.
### NN 82/2019 (4.9.2019.), Rješenje o imenovanju članice Upravnog vijeća Hrvatskog zavoda za zapošljavanje

VLADA REPUBLIKE HRVATSKE

1705

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 86. stavka 2. Zakona o tržištu rada (»Narodne novine«, broj 118/18) i članka 19. stavka 2. Statuta Hrvatskoga zavoda ra zapošljavanje (»Narodne novine«, br. 109/12, 12/14, 40/17 i 100/17), Vlada Republike Hrvatske je na sjednici održanoj 29. kolovoza 2019. godine donijela

RJEŠENJE

O IMENOVANJU ČLANICE UPRAVNOG VIJEĆA HRVATSKOG ZAVODA ZA ZAPOŠLJAVANJE

Imenuje se MIRELA KALCINA članicom Upravnog vijeća Hrvatskog zavoda za zapošljavanje, na prijedlog ministra nadležnog za rad.

Klasa: 080-02/19-01/104
 Urbroj: 50301-15/07-19-02
 Zagreb, 29. kolovoza 2019.

Predsjednik
 mr. sc. Andrej Plenković, v. r.
### NN 82/2019 (4.9.2019.), Rješenje o razrješenju člana Upravnog vijeća Hrvatskog zavoda za zapošljavanje

Vlada Republike Hrvatske

1704

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 1 16/18), članka 86. stavka 2. Zakona o tržištu rada (»Narodne novine«, broj 118/18) i članka 24. stavka 1. točke 3. Statuta Hrvatskoga zavoda za zapošljavanje (»Narodne novine«, br. 109/12, 12/14, 40/17 i 100/17), Vlada Republike Hrvatske je na sjednici održanoj 29. kolovoza 2019. godine donijela

RJEŠENJE

O RAZRJEŠENJU ČLANA UPRAVNOG VIJEĆA HRVATSKOG ZAVODA ZA ZAPOŠLJAVANJE

Razrješuje se mr. sc. MARKO PAVIĆ dužnosti člana Upravnog vijeća Hrvatskog zavoda za zapošljavanje.

Klasa: 080-02/19-02/73
 Urbroj: 50301-15/07-19-02
 Zagreb, 29. kolovoza 2019.

Predsjednik
 mr. sc. Andrej Plenković, v. r.
### NN 84/2019 (6.9.2019.), Pravilnik o izmjenama i dopunama Pravilnika o priznavanju organizacija proizvođača u ribarstvu i akvakulturi, udruženja organizacija i međustrukovnih organizacija

MINISTARSTVO POLJOPRIVREDE

1729

Na temelju članka 56. stavka 2. podstavka 1. Zakona o morskom ribarstvu (»Narodne novine«, broj 62/2017, 130/2017 i 14/2019) i članka 27. stavka 2. Zakona o akvakulturi (»Narodne novine«, broj 130/2017) ministrica poljoprivrede donosi

PRAVILNIK

O IZMJENAMA I DOPUNAMA PRAVILNIKA O PRIZNAVANJU ORGANIZACIJA PROIZVOĐAČA U RIBARSTVU I AKVAKULTURI, UDRUŽENJA ORGANIZACIJA I MEĐUSTRUKOVNIH ORGANIZACIJA

Članak 1.

U Pravilniku o priznavanju organizacija proizvođača u ribarstvu i akvakulturi, udruženja organizacija i međustrukovnih organizacija (»Narodne novine«, 112/2018) u članku 3. stavku 1. alineji prvoj iza zareza dodaju se riječi koje glase:

»u ribarstvu, odnosno 3 proizvođača u akvakulturi,«.

Članak 2.

(1) U članku 5. dodaje se novi stavak 2. koji glasi:

»(2) U slučaju priznavanja organizacije proizvođača u akvakulturi na području županije, dostatna gospodarska aktivnost članova organizacije mora iznositi najmanje 40% od ukupne količine i vrijednosti proizvodnje u akvakulturi na uzgajalištima koja se nalaze na području županije za koju se traži priznavanje.«

(2) Dosadašnji stavci 2. i 3. postaju stavci 3. i 4.

Članak 3.

U Prilogu I. tablica 2. Podaci vezani za priznavanje zamjenjuje se novom tablicom koja se tiska uz ovaj pravilnik i njegov je sastavni dio.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/17-01/50
 Urbroj: 525-13/0721-19-12
 Zagreb, 12. kolovoza 2019.

Ministrica poljoprivrede
 mr. sc. Marija Vučković, v. r.

PRILOG I

|  |  |
| --- | --- |
| 2. PODACI VEZANI ZA PRIZNAVANJE | |
| Područje za koje se traži priznavanje  (zaokružiti) | A. država  B. županija (samo za akvakulturu)  C. iskrcajno mjesto |
| Ako je područje priznavanje država, priznavanje se traži | A.1. za ukupno iskrcane i prodane količine i vrste – 4% od ukupnih količina i 10.000.000,00 kn od ukupne vrijednosti  A.2. za vrste ili skupine vrsta – 15% od ukupne količine iskrcaja na nivou države |
| Ako se priznavanje traži za vrstu ili skupine vrsta potrebno je upisati vrstu ili vrste ili skupine vrsta |  |
| Ako je područje priznavanja županija (samo za akvakulturu) potrebno je upisati lokacije uzgajališta u županiji za koju se traži priznavanje |  |
| Ako je područje priznavanja iskrcajno mjesto potrebno je upisati za koje ili koja iskrcajna mjesta se traži |  |
### NN 84/2019 (6.9.2019.), Pravilnik o izmjenama Pravilnika o polaganju stručnog ispita, obuci i usavršavanju povjerenika

MINISTARSTVO PRAVOSUĐA

1725

Na temelju članka 35. stavka 5. Zakona o stečaju potrošača (»Narodne novine«, broj 100/15 i 67/18) ministar pravosuđa donosi

PRAVILNIK

O IZMJENAMA PRAVILNIKA O POLAGANJU STRUČNOG ISPITA, OBUCI I USAVRŠAVANJU POVJERENIKA

Članak 1.

U Pravilniku o polaganju stručnog ispita, obuci i usavršavanju povjerenika (»Narodne novine«, broj 12/16 i 1/19) u članku 31. stavci 2. i 3. mijenjaju se i glase:

»(2) Stručne radionice organizira i provodi Pravosudna akademija.

(3) Pravosudna akademija Ministarstvu pravosuđa dostavlja dokaz o sudjelovanju povjerenika u stručnim radionicama.«.

Stavak 4. briše se.

Članak 2.

Ovaj Pravilnik objavit će se u »Narodnim novinama«, a stupa na snagu 9. rujna 2019. godine.

Klasa: 011-01/15-01/150
 Urbroj: 514-04-02/1-19-06
 Zagreb, 3. rujna 2019.

Ministar
 Dražen Bošnjaković, v. r.
### NN 84/2019 (6.9.2019.), Pravilnik o izmjenama Pravilnika o polaganju stručnog ispita, obuci i usavršavanju stečajnih upravitelja

Ministarstvo pravosuđa

1724

Na temelju članka 82. stavka 2. Stečajnog zakona (»Narodne novine«, broj 71/15 i 104/17) ministar pravosuđa donosi

PRAVILNIK

O IZMJENAMA PRAVILNIKA O POLAGANJU STRUČNOG ISPITA, OBUCI I USAVRŠAVANJU STEČAJNIH UPRAVITELJA

Članak 1.

U Pravilniku o polaganju stručnog ispita, obuci i usavršavanju stečajnih upravitelja (»Narodne novine«, broj 104/15 i 17/17) u članku 7. stavku 1. riječ: »ETC« zamjenjuje se s riječju: »ECTS«.

Članak 2.

Članak 24. mijenja se i glasi:

»Nakon položenog stručnog ispita provodi se stručna obuka osoba upisanih na listu B stečajnih upravitelja u trajanju od jedne godine od dana upisa na listu B stečajnih upravitelja radi stjecanja znanja, vještina i sposobnosti za učinkovito obavljanje dužnosti stečajnog upravitelja te stjecanja uvjeta za upis na listu A stečajnih upravitelja.«.

Članak 3.

U članku 32. stavci 2. i 3. mijenjaju se i glase:

»(2) Stručne radionice organizira i provodi Pravosudna akademija.

(3) Pravosudna akademija Ministarstvu pravosuđa dostavlja dokaz o sudjelovanju stečajnih upravitelja u stručnim radionicama.«.

Članak 4.

Ovaj Pravilnik objavit će se u »Narodnim novinama«, a stupa na snagu 9. rujna 2019. godine.

Klasa: 011-01/15-01/123
 Urbroj: 514-04-02/1-19-22
 Zagreb, 3. rujna 2019.

Ministar
 Dražen Bošnjaković, v. r.
### NN 85/2019 (11.9.2019.), Rješenje o imenovanju pomoćnika ravnatelja Hrvatskog zavoda za zapošljavanje

VLADA REPUBLIKE HRVATSKE

1734

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 89. stavka 2. Zakona o tržištu rada (»Narodne novine«, broj 118/18) i članka 39. stavka 2. Statuta Hrvatskoga zavoda za zapošljavanje (»Narodne novine«, br. 109/12, 12/14, 40/17 i 100/17), Vlada Republike Hrvatske je na sjednici održanoj 5. rujna 2019. godine donijela

RJEŠENJE

O IMENOVANJU POMOĆNIKA RAVNATELJA HRVATSKOG ZAVODA ZA ZAPOŠLJAVANJE

Imenuje se ANTE DŽAPO pomoćnikom ravnatelja Hrvatskog zavoda za zapošljavanje, za provedbu projekata sufinanciranih iz fondova Europske unije.

Klasa: UP/I 080-02/19-01/50
 Urbroj: 50301-15/07-19-02
 Zagreb, 5. rujna 2019.

Predsjednik
 mr. sc. Andrej Plenković, v. r.
### NN 85/2019 (11.9.2019.), Rješenje o imenovanju ravnatelja Zavoda za sigurnost informacijskih sustava

VLADA REPUBLIKE HRVATSKE

1733

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 15. stavka 1. Zakona o sigurnosno-obavještajnom sustavu Republike Hrvatske (»Narodne novine«, br. 79/06 i 105/06 – ispravak), Vlada Republike Hrvatske je na sjednici održanoj 5. rujna 2019. godine donijela

RJEŠENJE

O IMENOVANJU RAVNATELJA ZAVODA ZA SIGURNOST INFORMACIJSKIH SUSTAVA

Imenuje se PREDRAG BOŽINOVIĆ ravnateljem Zavoda za sigurnost informacijskih sustava, s danom 10. rujna 2019. godine.

Klasa: UP/I 080-02/19-01/53
 Urbroj: 50301-15/28-19-02
 Zagreb, 5. rujna 2019.

Predsjednik
 mr. sc. Andrej Plenković, v. r.
### NN 85/2019 (11.9.2019.), Rješenje o razrješenju ravnatelja Zavoda za sigurnost informacijskih sustava

Vlada Republike Hrvatske

1732

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 15. stavka 1. Zakona o sigurnosno-obavještajnom sustavu Republike Hrvatske (»Narodne novine«, br. 79/06 i 105/06 – ispravak), Vlada Republike Hrvatske je na sjednici održanoj 5. rujna 2019. godine donijela

RJEŠENJE

O RAZRJEŠENJU RAVNATELJA ZAVODA ZA SIGURNOST INFORMACIJSKIH SUSTAVA

Razrješuje se mr. sc. ROBERT ŽUNAC dužnosti ravnatelja Zavoda za sigurnost informacijskih sustava, s danom 9. rujna 2019. godine, radi isteka mandata.

Klasa: UP/I 080-02/19-02/38
 Urbroj: 50301-15/28-19-02
 Zagreb, 5. rujna 2019.

Predsjednik
 mr. sc. Andrej Plenković, v. r.
### NN 85/2019 (11.9.2019.), Rješenje o određivanju područja stalnog graničnog prijelaza za međunarodni promet putnika i roba u cestovnom prometu Batina

POLICIJSKA UPRAVA OSJEČKO-BARANJSKA

1736

Na temelju članka 12. stavka 2. Zakona o nadzoru državne granice (»Narodne novine« broj 83/13 i 27/16), a u vezi s člankom 7. Pravilnika o uvjetima i načinu određivanja područja graničnog prijelaza (»Narodne novine« broj 150/04) i člankom 21. Uredbe o graničnim prijelazima Republike Hrvatske (»Narodne novine« broj 79/13), Policijska uprava osječko-baranjska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U CESTOVNOM PROMETU BATINA

Članak 1.

Područje stalnog graničnog prijelaza za međunarodni promet putnika i roba u cestovnom prometu Batina obuhvaća prostor, na kojem se nalazi državna cesta DC-212, koja se proteže od državne granice s Republikom Srbijom u dubinu teritorija Republike Hrvatske, duljine 793 m.

Članak 2.

Ukupna površina stalnog graničnog prijelaza za međunarodni promet putnika i roba u cestovnom prometu Batina iznosi 15 700 m2.

Članak 3.

Područje stalnog graničnog prijelaza za međunarodni promet putnika i roba u cestovnom prometu Batina obuhvaća dijelove katastarskih čestica 2758/2, 2758/4, 2758/5 i 2700/7 k.o. Batina.

Na području stalnog graničnog prijelaza za međunarodni promet putnika i roba u cestovnom prometu Batina nalazi se nadstrešnica iznad mjesta obavljanja granične kontrole putničkog i robnog prometa dimenzija 52,3 x 31,1 m ispod koje je zidani objekt u kojoj su smještene prostorije granične policije, carine i carinskog otpremništva, 3 kontrolne kućice policije i 3 kontrolne kućice carine, 1 ulazna i 1 izlazna prometna traka za putnički promet, 1 ulazna prometna traka za promet autobusa, 1 izlazna prometna traka za teretna vozila s kolnom vagom i platformom za detaljni pregled teretnih vozila, 2 ulazne prometne trake za teretna vozila s 1 kolnom vagom i platformom za detaljni pregled teretnih vozila.

Jugozapadno od zidanog objekta nalazi se sanitarni čvor za putnike, agregat za električnu energiju i kontejner za potrebe granične policije.

Jugozapadno od zidanog objekta nalazi se 1 parkirališno mjesto za autobus i 6 parkirališnih mjesta za osobna vozila, dok se sjeveroistočno od zidanog objekta nalazi 10 parkirališnih mjesta za osobna vozila.

Sjeveroistočno od zidanog objekta, na početku cestovnog mosta preko rijeke Dunav, nalazi se kontrolna kućica namijenjena za obavljanje poslova nadzora državne granice.

Područje stalnog graničnog prijelaza za međunarodni promet putnika i roba u cestovnom prometu Batina ograđeno je žičanom ogradom.

Članak 4.

Stupanjem na snagu ovog Rješenja prestaje važiti Rješenje o određivanju područja stalnog međunarodnog cestovnog graničnog prijelaza I. kategorije Batina (»Narodne novine« broj 43/06.)

Članak 5.

Ovo Rješenje stupa na snagu osmoga dana od dana objave u »Narodnim novinama«.

Broj: 511-07-40-63-34/26-19

Osijek, 4. rujna 2019.

Načelnik Policijske uprave
 Ladislav Bece, v. r.
### NN 85/2019 (11.9.2019.), Rješenje o određivanju područja stalnog graničnog prijelaza za međunarodni promet putnika i roba u riječnom prometu Osijek

POLICIJSKA UPRAVA OSJEČKO-BARANJSKA

1740

Na temelju članka 12. stavka 2. Zakona o nadzoru državne granice (»Narodne novine« broj 83/13 i 27/16), a u vezi s člankom 7. Pravilnika o uvjetima i načinu određivanja područja graničnog prijelaza (»Narodne novine« broj 150/04) i člankom 23. Uredbe o graničnim prijelazima Republike Hrvatske (»Narodne novine« broj 79/13), Policijska uprava osječko-baranjska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U RIJEČNOM PROMETU OSIJEK

Članak 1.

Područje stalnog graničnog prijelaza za međunarodni promet putnika i roba u riječnom prometu Osijek nalazi se u Luci Osijek, a obuhvaća područje u dužini od 885 m u smjeru istok-zapad, odnosno od 12,590 rkm do 13,475 rkm rijeke Drave, te od obale rijeke Drave do glavnog ulaza u pravcu sjever-jug, gdje širina područja graničnog prijelaza iznosi 250 m.

Članak 2.

Ukupna površina stalnog graničnog prijelaza za međunarodni promet putnika i roba u riječnom prometu Osijek iznosi 251 350 m².

Članak 3.

Područje stalnog graničnog prijelaza za međunarodni promet putnika i roba u riječnom prometu Osijek obuhvaća katastarske čestice 10212/18, 10212/19, 10212/20 i 10227/1 k.o. Osijek, te dijelove katastarskih čestica 10212/9, 10212/10, 10212/11, 10227/2 i 10227/3 k.o. Osijek.

Na sjevernoj strani područja stalnog graničnog prijelaza za međunarodni promet putnika i roba u riječnom prometu Osijek nalazi se rijeka Drava, dok je na istočnoj, južnoj i zapadnoj strani područje ograđeno metalnom ogradom u ukupnoj dužini od 1 566 m.

Na području stalnog graničnog prijelaza za međunarodni promet putnika i roba u riječnom prometu Osijek nalazi se portirnica, upravna zgrada u kojoj su smještene prostorije policije, gospodarske zgrade, pomoćne zgrade, željeznička pruga, dizalice, vagonska vaga, kamionska vaga, kranska staza, betonara s boksovima i gospodarskom zgradom, postrojenje za proizvodnju asfalta, skladište i trafostanice.

Članak 4.

Stupanjem na snagu ovog Rješenja prestaje važiti Rješenje o određivanju područja stalnog međunarodnog riječnog graničnog prijelaza I. kategorije Osijek (»Narodne novine« broj 137/12).

Članak 5.

Ovo Rješenje stupa na snagu osmoga dana od dana objave u »Narodnim novinama«.

Broj: 511-07-40-63-34/30-19
 Osijek, 4. rujna 2019.

Načelnik Policijske uprave
 Ladislav Bece, v. r.
### NN 85/2019 (11.9.2019.), Rješenje o određivanju područja stalnog graničnog prijelaza za međunarodni promet putnika i roba u cestovnom prometu Donji Miholjac

POLICIJSKA UPRAVA OSJEČKO-BARANJSKA

1739

Na temelju članka 12. stavka 2. Zakona o nadzoru državne granice (»Narodne novine« broj 83/13 i 27/16), a u vezi s člankom 7. Pravilnika o uvjetima i načinu određivanja područja graničnog prijelaza (»Narodne novine« broj 150/04) i člankom 13. Uredbe o graničnim prijelazima Republike Hrvatske (»Narodne novine« broj 79/13), Policijska uprava osječko-baranjska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U CESTOVNOM PROMETU DONJI MIHOLJAC

Članak 1.

Područje stalnog graničnog prijelaza za međunarodni promet putnika i roba u cestovnom prometu Donji Miholjac obuhvaća prostor, na kojem se nalazi državna cesta DC-53, od granične crte na državnoj granici s Mađarskom na sredini mosta preko rijeke Drave u dubinu teritorija Republike Hrvatske, duljine 655 m.

Članak 2.

Ukupna površina stalnog graničnog prijelaza za međunarodni promet putnika i roba u cestovnom prometu Donji Miholjac iznosi 23 530 m2.

Članak 3.

Područje stalnog graničnog prijelaza za međunarodni promet putnika i roba u cestovnom prometu Donji Miholjac obuhvaća katastarske čestice 4216, 4215/2, 4215/3 i 2951/2 k.o. Donji Miholjac, te dijelove katastarskih čestica 2940/2, 2951/1, 2941/1 i 4050 k.o. Donji Miholjac.

Na području stalnog graničnog prijelaza za međunarodni promet putnika i roba u cestovnom prometu Donji Miholjac nalazi se nadstrešnica iznad mjesta obavljanja granične kontrole putničkog i robnog prometa dimenzija 27 x 26,20 m, ispod koje je zidani objekt u kojem su smještene prostorije granične policije, 2 kontrolne kućice policije, 1 ulazna i 2 izlazne prometne trake za putnički promet, 2 izlazne prometne trake za teretna vozila s 1 kolnom vagom.

Sa zapadne strane zidanog objekta, odmah uz sami objekt, nalazi se 1 ulazna prometna traka za teretna vozila s kolnom vagom.

Jugozapadno od zidanog objekta nalazi se 10 parkirališnih mjesta za osobna vozila, 4 kontejnera Ministarstva financija, trafostanica i podzemni spremnik za lož ulje.

Područje stalnog graničnog prijelaza za međunarodni promet putnika i roba u cestovnom prometu Donji Miholjac nije ograđeno.

Članak 4.

Stupanjem na snagu ovog Rješenja prestaje važiti Rješenje o određivanju područja stalnog međunarodnog cestovnog graničnog prijelaza I. kategorije Donji Miholjac (»Narodne novine« broj 43/06.).

Članak 5.

Ovo Rješenje stupa na snagu osmoga dana od dana objave u »Narodnim novinama«.

Broj: 511-07-40-63-34/29-19

Osijek, 4. rujna 2019.

Načelnik Policijske uprave
 Ladislav Bece, v. r.
### NN 85/2019 (11.9.2019.), Rješenje o određivanju područja stalnog graničnog prijelaza za međunarodni promet putnika i roba u željezničkom prometu Beli Manastir

POLICIJSKA UPRAVA OSJEČKO-BARANJSKA

1741

Na temelju članka 12. stavka 2. Zakona o nadzoru državne granice (»Narodne novine« broj 83/13 i 27/16), a u vezi s člankom 7. Pravilnika o uvjetima i načinu određivanja područja graničnog prijelaza (»Narodne novine« broj 150/04) i člankom 14. Uredbe o graničnim prijelazima Republike Hrvatske (»Narodne novine« broj 79/13), Policijska uprava osječko-baranjska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U ŽELJEZNIČKOM PROMETU BELI MANASTIR

Članak 1.

Područje stalnog graničnog prijelaza za međunarodni promet putnika i roba u željezničkom prometu Beli Manastir nalazi se na željezničkom kolodvoru Beli Manastir.

Članak 2.

Ukupna površina područja stalnog graničnog prijelaza za međunarodni promet putnika i roba u željezničkom prometu Beli Manastir iznosi 9 600 m².

Članak 3.

Područje stalnog graničnog prijelaza za međunarodni promet putnika i roba u željezničkom prometu Beli Manastir obuhvaća katastarsku česticu 3362 k.o. Beli Manastir, te dio katastarske čestice 3372/1 k.o. Beli Manastir.

Na području stalnog graničnog prijelaza za međunarodni promet putnika i roba u željezničkom prometu Beli Manastir nalazi se zgrada željezničkog kolodvora Beli Manastir u kojoj su smještene prostorije djelatnika Hrvatskih željeznica i granične policije.

Područje stalnog graničnog prijelaza za međunarodni promet putnika i roba u željezničkom prometu Beli Manastir obuhvaća i putnički kolosijek br. 3 duljine 200 m i širine 4 m, s nadvišenim peronom sa zapadne strane kolosijeka u širini od 2 m, teretne kolosijeke br. 5 i 6 duljine 800 m i širine 4 m, te putničko-teretne kolosijeke br. 1, 2 i 4 duljine 200 m i širine 4 m, u vrijeme neposredno prije dolaska vlaka u međunarodnom prometu, te dok se vlak na tom prostoru zadržava.

Područje stalnog graničnog prijelaza za međunarodni promet putnika i roba u željezničkom prometu Beli Manastir nije ograđeno.

Članak 4.

Stupanjem na snagu ovog Rješenja prestaje važiti Rješenje o određivanju područja stalnog međunarodnog željezničkog graničnog prijelaza I. kategorije Beli Manastir (»Narodne novine« broj 43/06).

Članak 5.

Ovo Rješenje stupa na snagu osmoga dana od dana objave u »Narodnim novinama«.

Broj: 511-07-40-63-34/31-19
 Osijek, 4. rujna 2019.

Načelnik Policijske uprave
 Ladislav Bece, v. r.
### NN 86/2019 (12.9.2019.), Rješenje o verifikaciji i dodjeli naziva »Referentni centar Ministarstva zdravstva za poremećaje pokreta i heredodegenerativne bolesti« Klinici za neurologiju Kliničkog bolničkog centra Zagreb

MINISTARSTVO ZDRAVSTVA

1749

Ministar zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za neurologiju Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva za poremećaje pokreta i heredodegenerativne bolesti« na vrijeme od pet godina.

2. Klinika za neurologiju Kliničkog bolničkog centra Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za poremećaje pokreta i heredodegenerativne bolesti«.

3. »Referentni centar Ministarstva zdravstva za poremećaje pokreta i heredodegenerativne bolesti« Klinike za neurologiju Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/19-01/08
 Urbroj: 534-03-2-2/7-19-10
 Zagreb, 26. srpnja 2019.

Ministar
 prof. dr. sc. Milan Kujundžić, dr. med., v. r.
### NN 86/2019 (12.9.2019.), Rješenje o verifikaciji i dodjeli naziva »Referentni centar Ministarstva zdravstva za praćenje Helicobacter pylori infekcije« Zavodu za gastroenterologiju Klinike za unutarnje bolesti Kliničke bolnice Merkur, Zagreb

MINISTARSTVO ZDRAVSTVA

1750

Ministar zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Zavodu za gastroenterologiju Klinike za unutarnje bolesti Kliničke bolnice Merkur, Zagreb, verificira se i dodjeljuje naziv »Referentni centar Ministarstva zdravstva za praćenje Helicobacter pylori infekcije« na vrijeme od pet godina.

2. Zavod za gastroenterologiju Klinike za unutarnje bolesti Kliničke bolnice Merkur, Zagreb, dužan je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za praćenje Helicobacter pylori infekcije«.

3. »Referentni centar Ministarstva zdravstva za praćenje Helicobacter pylori infekcije« Zavoda za gastroenterologiju Klinike za unutarnje bolesti Kliničke bolnice Merkur, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/10
 Urbroj: 534-03-2-2/7-19-18
 Zagreb, 29. srpnja 2019.

Ministar
 prof. dr. sc. Milan Kujundžić, dr. med., v. r.
### NN 86/2019 (12.9.2019.), Uredba o dopuni Zakona o tržištu toplinske energije

Vlada Republike Hrvatske

1746

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 96/18), Vlada Republike Hrvatske je na sjednici održanoj 12. rujna 2019. godine donijela

UREDBU

O DOPUNI ZAKONA O TRŽIŠTU TOPLINSKE ENERGIJE

Članak 1.

U Zakonu o tržištu toplinske energije (»Narodne novine«, br. 80/13, 14/14, 102/14, 95/15 i 76/18) iza članka 15. dodaje se članak 15.a koji glasi:

»Članak 15.a

(1) Proizvođač toplinske energije u zatvorenom i centralnom toplinskom sustavu odnosno kupac u samostalnom toplinskom sustavu koji se, u smislu pozitivnih propisa u Republici Hrvatskoj, smatra malim ili srednjim poduzećem i priključen je na plinski distribucijski sustav, ima pravo, do 31. ožujka 2021. godine, za potrebe proizvodnje toplinske energije za kućanstva, nabavljati plin od opskrbljivača plinom u obvezi javne usluge.

(2) Opskrbljivač plinom u obvezi javne usluge dužan je opskrbljivati plinom proizvođače toplinske energije iz stavka 1. ovoga članka po reguliranim uvjetima u količinama potrebnim za proizvodnju toplinske energije za opskrbu kupaca iz kategorije kućanstva.

(3) Za potrebe pružanja usluge iz stavka 2. ovoga članka, opskrbljivač na veleprodajnom tržištu plina dužan je opskrbljivačima plinom u obvezi javne usluge, prodavati plin pod istim uvjetima pod kojima prodaje plin za potrebe opskrbe plinom kupaca iz kategorije kućanstvo.«.

Članak 2.

Danom stupanja na snagu ove Uredbe prestaje važiti Uredba o dopuni Zakona o tržištu toplinske energije (»Narodne novine«, broj 76/18).

Članak 3.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/19-44/01

Urbroj: 50301-25/27-19-2

Zagreb, 12. rujna 2019.

Predsjednik
 mr. sc. Andrej Plenković, v. r.
### NN 87/2019 (13.9.2019.), Indeks proizvođačkih cijena industrijskih proizvoda na domaćem tržištu u kolovozu 2019.

Državni zavod za statistiku

1755

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U KOLOVOZU 2019.

Indeks proizvođačkih cijena industrijskih proizvoda na domaćem tržištu u kolovozu 2019. u odnosu na srpanj 2019. iznosi 99,7.

Klasa: 954-02/19-01/01

Urbroj: 555-06-03-19-18

Zagreb, 10. rujna 2019.

Glavna ravnateljica
 Lidija Brković, v. r.
### NN 87/2019 (13.9.2019.), Poslovnik o izmjenama Poslovnika Vlade Republike Hrvatske

Vlada Republike Hrvatske

1751

Na temelju članka 114. Ustava Republike Hrvatske (»Narodne novine«, br. 85/10 – pročišćeni tekst i 5/14 – Odluka Ustavnog suda Republike Hrvatske) i članka 30. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 12. rujna 2019. godine donijela

POSLOVNIK

O IZMJENAMA POSLOVNIKA VLADE REPUBLIKE HRVATSKE

Članak 1.

U Poslovniku Vlade Republike Hrvatske (»Narodne novine«, br. 154/11, 121/12, 7/13, 61/15, 99/16 i 57/17), (u daljnjem tekstu: Poslovnik Vlade), u članku 11. stavku 4. riječi: »središnjih državnih ureda,« brišu se.

Članak 2.

U članku 28. stavku 1. zarez i riječi: »središnji državni uredi« brišu se.

Stavak 2. briše se.

Dosadašnji stavci 3., 4. i 5. postaju stavci 2., 3. i 4.

U dosadašnjem stavku 6., koji postaje stavak 5., riječi: »stavka 5.« zamjenjuju se riječima: »stavka 4.«.

U dosadašnjem stavku 7., koji postaje stavak 6., riječi: »stavku 6.« zamjenjuju se riječima: »stavku 5.«.

Članak 3.

U cijelom tekstu Poslovnika Vlade riječi: »pomoćnik ministra« u određenom broju i padežu zamjenjuju se riječima: »ravnatelj upravne organizacije u sastavu ministarstva« u odgovarajućem broju i padežu, riječi: »središnje tijelo državne uprave« u određenom broju i padežu zamjenjuju se riječima: »tijelo državne uprave« u odgovarajućem broju i padežu, riječi: »ravnatelj državne upravne organizacije« u određenom broju i padežu zamjenjuju se riječima: »glavni ravnatelj državne upravne organizacije« u odgovarajućem broju i padežu, a riječi: »zamjenici ravnatelja u državnim upravnim organizacijama« zamjenjuju se riječima: »zamjenici glavnog ravnatelja u državnim upravnim organizacijama«.

Članak 4.

Sukladno članku 69. stavku 2. Zakona o sustavu državne uprave (»Narodne novine«, broj 66/19), pomoćnici ministra zadržavaju sve dužnosti i ovlasti iz Poslovnika Vlade do imenovanja ravnatelja upravnih organizacija u sastavu ministarstava.

Članak 5.

Ovaj Poslovnik stupa na snagu osmoga dana od dana objave u »Narodnim novinama«, osim članka 2. stavaka 2., 3., 4. i 5. koji stupaju na snagu 1. siječnja 2020. godine.

Klasa: 022-03/19-18/01

Urbroj: 50301-01/31-19-7

Zagreb, 12. rujna 2019.

Predsjednik
 mr. sc. Andrej Plenković, v. r.
### NN 88/2019 (18.9.2019.), Rješenje o razrješenju pomoćnika ministra vanjskih i europskih poslova

Vlada Republike Hrvatske

1758

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 46. stavka 1. i članka 69. stavka 2. Zakona o sustavu državne uprave (»Narodne novine«, broj 66/19), Vlada Republike Hrvatske je na sjednici održanoj 12. rujna 2019. godine donijela

RJEŠENJE

O RAZRJEŠENJU POMOĆNIKA MINISTRA VANJSKIH I EUROPSKIH POSLOVA

Razrješuje se MIROSLAV PAPA dužnosti pomoćnika ministra vanjskih i europskih poslova, na osobni zahtjev.

Klasa: UP/I 080-02/19-02/39
 Urbroj: 50301-15/28-19-02
 Zagreb, 12. rujna 2019.

Predsjednik
 mr. sc. Andrej Plenković, v. r.
### NN 88/2019 (18.9.2019.), Pravilnik o izmjeni Pravilnika o elektromagnetskoj kompatibilnosti

MINISTARSTVO MORA, PROMETA I INFRASTRUKTURE

1763

Na temelju članka 4. stavka 1. Zakona o tehničkim zahtjevima za proizvode i ocjenjivanju sukladnosti (»Narodne novine«, br. 80/13., 14/14. i 32/19.) ministar mora, prometa i infrastrukture donosi

PRAVILNIK

O IZMJENI PRAVILNIKA O ELEKTROMAGNETSKOJ KOMPATIBILNOSTI

Članak 1.

U Pravilniku o elektromagnetskoj kompatibilnosti (»Narodne novine«, br. 28/16.), u članku 3. stavku 2. podstavak b) mijenja se i glasi:

»b) sljedeću opremu za zrakoplovstvo, na koju se primjenjuje Uredba (EU) 2018/1139 Europskog parlamenta i Vijeća od 4. srpnja 2018. o zajedničkim pravilima u području civilnog zrakoplovstva i osnivanju Agencije Europske unije za sigurnost zračnog prometa i izmjeni uredbi (EZ) br. 2111/2005, (EZ) br. 1008/2008, (EU) br. 996/2010, (EU) br. 376/2014 i direktiva 2014/30/EU i 2014/53/EU Europskog parlamenta i Vijeća te stavljanju izvan snage uredbi (EZ) br. 552/2004 i (EZ) br. 216/2008 Europskog parlamenta i Vijeća i Uredbe Vijeća (EEZ) br. 3922/91 (SL L 212, 22. 8. 2018.) (u daljnjem tekstu: Uredba (EU) 2018/1139), namijenjenu isključivo za uporabu u zraku:

1. zrakoplove, osim bespilotnih zrakoplova, kao i povezane motore, propelere, dijelove i neugrađenu opremu

2. bespilotne zrakoplove, kao i povezane motore, propelere, dijelove i neugrađenu opremu, čiji je projekt certificiran u skladu s člankom 56. stavkom 1. Uredbe (EU) 2018/1139, koji su namijenjeni za rad samo na radijskim frekvencijama dodijeljenima Radijskim propisima Međunarodne telekomunikacijske unije za potrebe zaštićene uporabe u zrakoplovstvu«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-03/81

Urbroj: 530-07-2-1-1-19-1

Zagreb, 5. rujna 2019.

Ministar
 Oleg Butković, v. r.
### NN 88/2019 (18.9.2019.), Pravilnik o izmjeni Pravilnika o radijskoj opremi

MINISTARSTVO MORA, PROMETA I INFRASTRUKTURE

1762

Na temelju članka 4. stavka 1. Zakona o tehničkim zahtjevima za proizvode i ocjenjivanju sukladnosti (»Narodne novine«, br. 80/13., 14/14. i 32/19.) ministar mora, prometa i infrastrukture donosi

PRAVILNIK

O IZMJENI PRAVILNIKA O RADIJSKOJ OPREMI

Članak 1.

U Pravilniku o radijskoj opremi (»Narodne novine«, br. 49/16.), u članku 3. stavku 2. podstavak c) mijenja se i glasi:

»c) sljedeću opremu za zrakoplovstvo, na koju se primjenjuje Uredba (EU) 2018/1139 Europskog parlamenta i Vijeća od 4. srpnja 2018. o zajedničkim pravilima u području civilnog zrakoplovstva i osnivanju Agencije Europske unije za sigurnost zračnog prometa i izmjeni uredbi (EZ) br. 2111/2005, (EZ) br. 1008/2008, (EU) br. 996/2010, (EU) br. 376/2014 i direktiva 2014/30/EU i 2014/53/EU Europskog parlamenta i Vijeća te stavljanju izvan snage uredbi (EZ) br. 552/2004 i (EZ) br. 216/2008 Europskog parlamenta i Vijeća i Uredbe Vijeća (EEZ) br. 3922/91 (SL L 212, 22. 8. 2018.) (u daljnjem tekstu: Uredba (EU) 2018/1139), namijenjenu isključivo za uporabu u zraku:

1. zrakoplove, osim bespilotnih zrakoplova, kao i povezane motore, propelere, dijelove i neugrađenu opremu

2. bespilotne zrakoplove, kao i povezane motore, propelere, dijelove i neugrađenu opremu, čiji je projekt certificiran u skladu s člankom 56. stavkom 1. Uredbe (EU) 2018/1139, koji su namijenjeni za rad samo na radijskim frekvencijama dodijeljenima Radijskim propisima Međunarodne telekomunikacijske unije za potrebe zaštićene uporabe u zrakoplovstvu«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-03/82

Urbroj: 530-07-2-1-1-19-1

Zagreb, 5. rujna 2019.

Ministar
 Oleg Butković, v. r.
### NN 88/2019 (18.9.2019.), Odluka o stavljanju u službenu uporabu katastarskog operata za katastarsku općinu Blata

DRŽAVNA GEODETSKA UPRAVA

1765

Na temelju članka 56. stavaka 1. i 2. Zakona o državnoj izmjeri i katastru nekretnina (»Narodne novine«, br. 112/2018), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA ZA KATASTARSKU OPĆINU BLATA

I.

Na temelju podataka postojećeg katastarskog operata i preuzetih podataka o vlasnicima koji su upisani u zemljišnu knjigu za katastarsku općinu Blata koja je otvorena 3. travnja 2019. godine, izrađen je katastarski operat za katastarsku općinu Blata (MB 319171), a koji se sastoji od:

– katastarskog plana u digitalnom obliku,

– detaljnih listova katastarskog plana u mjerilu 1:2500 (18 listova)

– detaljnog lista katastarskog plana u mjerilu 1:5000 (1 list)

– popisa katastarskih čestica u rasponu od broja 1 do 4012 (ukupno 4186 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 405 (ukupno 339 PL-ova).

II.

Katastarski operat za katastarsku općinu Blata (MB 319171) stavlja se u službenu uporabu 28. kolovoza 2019. godine.

III.

Od dana stavljanja u službenu uporabu katastarskog operata svi novi upisi provodit će se u novom katastarskom operatu.

IV.

Katastarski operat za katastarsku općinu Blata (MB 319171) mora se održavati u trajnoj suglasnosti s odgovarajućom osnovanom zemljišnom knjigom za katastarsku općinu Blata.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/19-03/38
 Urbroj: 541-04-01-02/3-19-4
 Zagreb, 6. rujna 2019.

Glavni ravnatelj
 dr. sc. Damir Šantek, dipl. ing. geod., v. r.
### NN 88/2019 (18.9.2019.), Odluka o stavljanju u službenu uporabu katastarskog operata za katastarsku općinu Boričevac

DRŽAVNA GEODETSKA UPRAVA

1766

Na temelju članka 56. stavaka 1. i 2. Zakona o državnoj izmjeri i katastru nekretnina (»Narodne novine«, br. 112/2018), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA ZA KATASTARSKU OPĆINU BORIČEVAC

I.

Na temelju podataka postojećega katastarskog operata i preuzetih podataka o vlasnicima koji su upisani u zemljišnu knjigu za katastarsku općinu Boričevac koja je otvorena 28. studenoga 2016. godine, izrađen je katastarski operat za katastarsku općinu Boričevac (MB 304999), a koji se sastoji od:

– katastarskog plana u digitalnom obliku,

– detaljnih listova katastarskog plana u mjerilu 1:2880 (27 listova)

– popisa katastarskih čestica u rasponu od broja 1 do 2828 (ukupno 3970 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 786 (ukupno 786 PL-ova).

II.

Katastarski operat za katastarsku općinu Boričevac (MB 304999) stavlja se u službenu uporabu 1. kolovoza 2019. godine.

III.

Od dana stavljanja u službenu uporabu katastarskog operata svi novi upisi provodit će se u novom katastarskom operatu.

IV.

Katastarski operat za katastarsku općinu Boričevac (MB 304999) mora se održavati u trajnoj suglasnosti s odgovarajućom osnovanom zemljišnom knjigom za katastarsku općinu Boričevac.

V.

Ova Odluka stupa na snagu danom donošenja i objavit će se u »Narodnim novinama«.

VI.

Danom donošenja ove Odluke prestaje važiti Odluka o stavljanju u primjenu katastarskog operata za katastarsku općinu Boričevac klasa: 932-05/17-03/42; urbroj: 541-04-01-02/3-17-6 od 19. prosinca 2017. godine.

Klasa: 932-05/17-03/42
 Urbroj: 541-04-01-02/3-19-9
 Zagreb, 9. rujna 2019.

Glavni ravnatelj
 dr. sc. Damir Šantek, dipl. ing. geod., v. r.
### NN 88/2019 (18.9.2019.), Odluka o stavljanju u službenu uporabu katastarskog operata za katastarsku općinu Lička Jesenica

Državna geodetska uprava

1764

Na temelju članka 56. stavaka 1. i 2. Zakona o državnoj izmjeri i katastru nekretnina (»Narodne novine«, br. 112/2018), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA ZA KATASTARSKU OPĆINU LIČKA JESENICA

I.

Na temelju podataka postojećega katastarskog operata i preuzetih podataka o vlasnicima koji su upisani u zemljišnu knjigu za katastarsku općinu Lička Jesenica koja je otvorena 25. travnja 2019. godine, izrađen je katastarski operat za katastarsku općinu Lička Jesenica (MB 319325), a koji se sastoji od:

– katastarskog plana u digitalnom obliku,

– detaljnih listova katastarskog plana u mjerilu 1:2500 (27 listova)

– popisa katastarskih čestica u rasponu od broja 1/1 do 6485 (ukupno 7041 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 649 (ukupno 462 PL-ova).

II.

Katastarski operat za katastarsku općinu Lička Jesenica (MB 319325) stavlja se u službenu uporabu 29. kolovoza 2019. godine.

III.

Od dana stavljanja u službenu uporabu katastarskog operata svi novi upisi provodit će se u novom katastarskom operatu.

IV.

Katastarski operat za katastarsku općinu Lička Jesenica (MB 319325) mora se održavati u trajnoj suglasnosti s odgovarajućom osnovanom zemljišnom knjigom za katastarsku općinu Lička Jesenica.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/19-03/37
 Urbroj: 541-04-01-02/3-19-4
 Zagreb, 6. rujna 2019.

Glavni ravnatelj
 dr. sc. Damir Šantek, dipl. ing. geod., v. r.
### NN 88/2019 (18.9.2019.), Obavijest o izmjeni specifikacije proizvoda »Dalmatinska panceta« zaštićena oznaka zemljopisnog podrijetla

MINISTARSTVO POLJOPRIVREDE

1761

Ministarstvo poljoprivrede na temelju članka 90. stavka 5. Zakona o poljoprivredi (»Narodne novine« broj 118/18, u daljnjem tekstu: Zakon) objavljuje

OBAVIJEST

O IZMJENI SPECIFIKACIJE PROIZVODA »DALMATINSKA PANCETA« ZAŠTIĆENA OZNAKA ZEMLJOPISNOG PODRIJETLA

1. Ministarstvo poljoprivrede (u daljnjem tekstu: Ministarstvo) 9. rujna 2019. godine zaprimilo je izmijenjenu Specifikaciju proizvoda »Dalmatinska panceta« – zaštićena oznaka zemljopisnog podrijetla od podnositelja zahtjeva Udruge Dalmatinski pršut, Templarska 12, 21000 Split.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 15 dana od datuma objave ove Obavijesti podnijeti prigovor na podneseni Zahtjev, sukladno članku 90. stavku 6. Zakona.

3. Sukladno članku 90. stavku 5. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena izmijenjena Specifikacija proizvoda »Dalmatinska panceta«.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: 310-26/18-01/102
 Urbroj: 525-14/0879-19-7
 Zagreb, 10. rujna 2019.

Ministrica poljoprivrede
 mr. sc. Marija Vučković, v. r.